**พระราชบัญญัติ มาตรฐานทางจริยธรรม พ.ศ. ๒๕๖๒**

**พระราชบัญญัติ มาตรฐานทางจริยธรรม พ.ศ. 2562**

**มาตรา 5 มาตรฐานทางจริยธรรม** คือ หลักเกณฑ์การประพฤติปฏิบัติอย่างมีคุณธรรม ของเจ้าหน้าที่ของรัฐ ซึ่งจะต้องประกอบด้วย

(๑) ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และ การปกครองระบอบประชาธิปไตยอันมีพระมหากษัตริย์ทรงเป็นประมุข

(๒) ซื่อสัตย์สุจริต มีจิตสำนึกที่ดี และรับผิดชอบต่อหน้าที่ (๓) กล้าตัดสินใจและกระทำในสิ่งที่ถูกต้องชอบธรรม

(๔) คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

(๕) มุ่งผลสัมฤทธิ์ของงาน

(๖) ปฏิบัติหน้าที่อย่างเป็นธรรมและไม่เลือกปฏิบัติ

(๗) ดำรงตนเป็นแบบอย่างที่ดีและรักษาภาพลักษณ์ของทางราชการ

**ประมวลจริยธรรมของข้าราชการ ประจำปี 2562**

พนักงานส่วนตำบลและลูกจ้างองค์การบริหารส่วนตำบลถ้ำวัวแดง พึงยึดมั่นในค่านิยมหลัก 10 ประการ ดังนี้

1. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
2. การยึดมั่นในคุณธรรมและจริยธรรม
3. การมีจิตสำนึกที่ดี ซื่อสัตย์ และรับผิดชอบ
4. การยึดถือประโยชน์ของชาติเหนือกว่าประโยชน์ส่วนตน และไม่มีผลประโยชน์ทับซ้อน
5. การยืนหยัดทำในสิ่งที่ถูกต้องเป็นธรรม ถูกกฎหมาย
6. การให้บริการประชาชนด้วยความรวดเร็ว มีอัธยาศัย และไม่เลือกปฏิบัติ
7. การให้ข้อมูลข่าวสารแก่ประชาชนอย่างครบถ้วน ถูกต้อง และไม่เลือกปฏิบัติ
8. การมุ่งสัมฤทธิ์ของงาน รักษามาตรฐาน มีคุณภาพโปร่งใส ตรวจสอบได้
9. การยึดมั่นในหลักจรรยาวิชาชีพขององค์กร
10. การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี ร่วมกันพัฒนาชุมชนให้น่าอยู่ คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน

 **แนวทางปฏิบัติตามประมวลจริยธรรม**

**วัตถุประสงค์**

1. เป็นเครื่องมือกำกับความประพฤติของข้าราชการ ที่สร้างความโปร่งใส มีมาตรฐานในการปฏิบัติงานที่ชัดเจน และเป็นสากล
2. ยึดถือเป็นหลักการและแนวทางปฏิบัติอย่างสม่ำเสมอ ทั้งในระดับองค์กรและ กับบุคคล
3. ทำให้เกิดรูปแบบขององค์กรอันเป็น ที่ยอมรับ เพิ่มความน่าเชื่อถือ เกิดความมั่นในแก่ผู้รับบริการและประชาชนทั่วไป
4. เกิดพันธะผูกพันระหว่างองค์กรข้าราชการในทุกระดับ
5. ป้องกันการแสวงหาผลประโยชน์โดย มิชอบ

***วินัยพนักงานส่วนท้องถิ่น***

วินัยของพนักงานและลูกจ้าง มีความสำคัญมากต่อองค์การบริหารส่วนตำบล เพราะหากเจ้าหน้าที่ซึ่งเป็นส่วนหนึ่งในการจัดบริการสาธารณะเพื่อประโยชน์ของคนในท้องถิ่น ทำงานใกล้ชิดประชาชนที่สุด ไม่รู้จักรักษาวินัยหรือ มีวินัยไม่ดีพอ ประชาชนจะไม่ได้รับบริการ ตลอดจน การช่วยเหลือที่มีประสิทธิภาพ ประสิทธิผล และก่อให้ เกิดประโยชน์สุขแก่ประชาชนได้อย่างไร

เพราะวินัย คือ แบบแผนความประพฤติที่กำหนดให้ทุกคนพึงควบคุมตนเอง และควบคุมผู้ใต้บังคับบัญชาให้ประพฤติหรือปฏิบัติตามที่ได้กำหนดไว้ ดังนี้

☺ข้อ 1 พนักงานส่วนท้องถิ่นต้องรักษาวินัยตาม ที่บัญญัติเป็นข้อห้ามและข้อปฏิบัติโดยเคร่งครัดเสมอ

☺ข้อ 2 พนักงานส่วนท้องถิ่นต้องสนับสนุน การปกครองระบอบประชาธิปไตย อันมีพระมหากษัตริย์ ทรงเป็นประมุขตามรัฐธรรมนูญแห่งราชอาณาจักรไทย ด้วยความบริสุทธิ์ใจ

☺ข้อ 3 พนักงานส่วนท้องถิ่นต้องปฏิบัติหน้าที่ราชการด้วยความซื่อสัตย์สุจริตและเที่ยงธรรมห้ามมิให้อาศัยหรือยอมให้ผู้อื่นอาศัยอำนาจหน้าที่ราชการของตน ไม่ว่าจะทางโดยทางตรงหรือทางอ้อมหาประโยชน์ให้แก่ตนเอง หรือผู้อื่น การปฏิบัติหรือละเว้นการปฏิบัติที่ราชการโดยมิชอบ เพื่อให้ตนเองหรือผู้อื่นได้ประโยชน์ที่มิควรได้เป็นการทุจริตต่อหน้าที่ราชการและเป็นความผิดวินัยอย่างร้ายแรง

☺ข้อ 4 พนักงานส่วนท้องถิ่นต้องตั้งใจปฏิบัติหน้าที่ให้เกิดผลดีหรือความก้าวหน้าแก่ราชการ

☺ข้อ 5 พนักงานส่วนท้องถิ่นต้องปฏิบัติหน้าที่ราชการ ด้วยความอุตสาหะ เอาใจใส่ ระมัดระวัง รักษาประโยชน์ทางราชการ และต้องไม่ประมาทเลินเล่อในหน้าที่ราชการ

☺ข้อ 6 พนักงานส่วนท้องถิ่นต้องปฏิบัติราชการให้เป็นไปตาม

 -กฎหมาย

 -ระเบียบของทางราชการ

 -มติคณะรัฐมนตรี

 -นโยบายของทางราชการ



 

**ประมวลจริยธรรมของข้าราชการ**

**และ**

**การส่งเสริมสนับสนุนให้ข้าราชการรักษาวินัย**

**องค์การบริหารส่วนตำบลถ้ำวัวแดง**

**อำเภอหนองบัวแดง**

**จังหวัดชัยภูมิ**

**สำนักปลัดองค์การบริหารส่วนตำบลถ้ำวัวแดง**

**โทรศัพท์ 044-100811**